
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1130 

5 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ωρών απασχόλησης κατά τις Κυ¬ 
ριακές και Εξαιρέσιμες ημέρες έτους 2014, καθ’ 
υπέρβαση της εβδομαδιαίας υποχρεωτικής εργα¬ 
σίας για το μόνιμο προσωπικό κατηγορίας Διοι¬ 
κητικού - Οικονομικού της Εθνικής Πινακοθήκης 


και Μουσείου Αλεξάνδρου Σούτζου. 1 

Ίδρυση ΣΧΟΛΗΣ ΠΡΟΠΟΝΗΤΩΝ ΚΑΛΑΘΟΣΦΑΙΡΙΣΗΣ 

Α' Κατηγορίας στην Αθήνα. 2 

Οροι και προϋποθέσεις τήρησης του «Ειδικού βιβλί¬ 
ου τροποποίησης ωραρίου εργασίας και υπερω¬ 
ριών» που καθιερώθηκε με την παράγραφο 2 του 
άρθρου 14 του Ν. 4225/2014 (Α' 2). 3 


ΑΠΟΦΑΣΕΙ Σ 

Αριθμ. 313 (1) 


Καθορισμός των ωρών απασχόλησης κατά τις Κυρια¬ 
κές και Εξαιρέσιμες ημέρες έτους 2014, καθ’ υπέρ¬ 
βαση της εβδομαδιαίας υποχρεωτικής εργασίας για 
το μόνιμο προσωπικό κατηγορίας Διοικητικού - Οι¬ 
κονομικού της Εθνικής Πινακοθήκης και Μουσείου 
Αλεξάνδρου Σούτζου. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Τις διατάξεις: 

1) του Ν. 1079/80 (ΦΕΚ 239/ τ. Α'/ 14-10-1980), « Περί 
Οργανισμού και Λειτουργίας Της ΕΠΜΑΣ, 

2) του άρθρου 21 παρ. 4 του Ν. 2819/2000 (ΦΕΚ 84/ 
τ. Α'/15-3-2000) «Ίδρυση Εταιρείας «Ολυμπιακό Χωριό 
2004 Α.Ε.» προστασία Ολυμπιακών Συμβόλων και Ση¬ 
μάτων και άλλες διατάξεις», δια του οποίου ορίζεται 
ότι, για την εξυπηρέτηση του κοινού τα Μουσεία, οι 
Αρχαιολογικοί χώροι, οι Συλλογές, οι πινακοθήκες που 
ανήκουν ή εποπτεύονται από το Υπουργείο Πολιτισμού, 
λειτουργούν και φυλάσσονται σε ετήσια βάση και με το 
απαραίτητο προσωπικό ανά κλάδο ή ειδικότητα κατά 
τις Κυριακές και εξαιρέσιμες ημέρες, 

3) του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο-βαθμολόγιο, εργασιακή 


εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (ΦΕΚ 226/τ. Α'/27-10-2011). 

4) του άρθρου 45 παρ. 1 του Ν. 4071/2012 «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ΕΚ» 
(ΦΕΚ 85/τ. Α'/11-04-2012). 

5) την κοινή υπουργική απόφαση ΥΠΠΟ/ΓΝΟΣ/24581/ 
31-05-89 «Ρύθμιση θεμάτων του Υπουργείου Πολιτισμού», 
η οποία κυρώθηκε με το άρθρο 11 του Ν. 1881/90 (ΦΕΚ 
42/τ. Α'/23-04-90) και συμπληρώθηκε από τις διατάξεις 
του άρθρου 7 παρ. 8 εδ. γ-δδ του Ν. 2557/97 «θεσμοί, 
μέτρα και δράσεις της Πολιτιστικής ανάπτυξης» (ΦΕΚ 
271/τ. Α'/24-12-97). 

6) του Π.Δ. 118/2013 «Τροποποίηση του Π.Δ. 85/2012 
(ΦΕΚ 141/τ. Α'/21-06-2012) -Ίδρυση Υπουργείων Μεταφο¬ 
ρών και Δικτύων και Υπουργείου Πολιτισμού και Αθλη¬ 
τισμού και μετονομασία των Υπουργείων Ανάπτυξης, 
Ανταγωνιστικότητας, Μεταφορών, Υποδομών και Δι¬ 
κτύων και Παιδείας και θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (ΦΕΚ 152/τ. Α'/25-06-2013). 

7) του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών Αναπληρωτών Υπουργών και 
Υφυπουργών» (ΦΕΚ 153/τ. Α'/25-06-2013). 

8) της Υ48/09-07-2012 Απόφασης του Πρωθυπουρ¬ 
γού «Καθορισμός των αρμοδιοτήτων του Αναπληρω¬ 
τή Υπουργού Οικονομικών Χρήστου Στάίκούρα» (ΦΕΚ 
2105/τ. Β709-07-2012). 

9) το γεγονός ότι με την παρούσα απόφαση προκα- 
λείται δαπάνη ύψους 2.511,36 ευρώ, για το μόνιμο προ¬ 
σωπικό του κλάδου ΔΕ Διοικητικού Οικονομικού της 
παρούσας που θα βαρύνει τον προϋπολογισμό εξόδων 
του Υπουργείου Πολιτισμού και Αθλητισμού (ΚΑΕ 0512), 
και μετά από ισόποση μείωση του προϋπολογισμού της 
ΕΠΜΑΣ, και 

10) Την αριθ. 93468/11290/10682/5775/10-04-2014, ΑΔΑ: 
ΒΙΗ2Γ-ΚΔ2 απόφαση Ανάληψης Υποχρέωσης που αφορά 
στη δέσμευση πίστωσης, σε βάρος του Προϋπολογισμού 
Εξόδων του Υ.Π.ΠΟ.Α. και μετά από ισόποση μείωση 
του Προϋπολογισμού της ΕΠΜΑΣ, για την αποζημίωση 
απασχόλησης Κατά Κυριακές και Εξαιρέσιμες του προ¬ 
σωπικού της παραγράφου 1, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε, σε 16 ώρες κατά μήνα, την απασχόληση 
κατά τις Κυριακές και Εξαιρέσιμες του έτους 2014, καθ’ 
υπέρβαση της εβδομαδιαίας εργασίας δύο (2) μονίμων 
υπαλλήλων του κλάδου ΔΕ Διοικητικού - Οικονομικού οι 
οποίοι ασκούν καθήκοντα ελεγκτή εισόδου και διάθεσης 
εντύπων στα πωλητήρια της ΕΠΜΑΣ, που πλαισιώνουν 
την παρουσίαση των εκθέσεων έργων τέχνης. 

3. Η ωριαία αμοιβή καθορίζεται σύμφωνα με τις δια¬ 
τάξεις του άρθρου 20 παρ. 3 του Ν. 4024/11. 

4. Αρμόδιοι για την διαπίστωση πραγματικής παροχής 
της ανωτέρω απασχόλησης καθίστανται οι κατά την 
υπηρεσία Προϊστάμενοι των υπαλλήλων. 

5. Η παρούσα απόφαση ισχύει από τη δημοσίευσή 
της στην Εφημερίδα της Κυβερνήσεως έως 31/12/2014 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2014 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 9636 (2) 

Ίδρυση ΣΧΟΛΗΣ ΠΡΟΠΟΝΗΤΩΝ ΚΑΛΑΘΟΣΦΑΙΡΙΣΗΣ 
Α' Κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του Ν. 1558/1985, άρθρο 27« Σύσταση Γενικών Γραμ- 
ματειών» παρ. 2 ε, περ. ιν « Γ ενική Γ ραμματεία Αθλητι¬ 
σμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ 
Α' 121), όπως αντικαταστάθηκε με το άρθρο 78 παρ. 2 
του Ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/85 «Οργανισμός της Γ.Γ.Α.» (ΦΕΚ Α' 28), 
όπως ισχύει. 

ε) Του Π.Δ. 118/2013 «Τροποποίηση του Π.Δ. 85/2012 
(Α' 141) - Ίδρυση Υπουργείου Υποδομών, Μεταφορών 
και Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/ Α/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α/25.06.2013). 

2. Την αριθμ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/18350/ 
15269/892/3.07.2013 απόφαση του Πρωθυπουργού και 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού και Αθλη¬ 
τισμού Ιωάννη Ανδριανό (ΦΕΚ 1655/Β/4.07.2013). 

3. Την αριθμ. 11671/18.03.2005 υπουργική απόφαση 
(ΦΕΚ 407/Β/29.03.2005) η οποία τροποποιήθηκε με την 
αριθμ. 5309/08.03.2013 υπουργική απόφαση, (ΦΕΚ 661/Β/ 
21.03.2013), (Κανονισμός Προπονητών Καλαθοσφαίρισης). 


4. Το αριθμ. 24726/25.10.2012 έγγραφο του Υφυπουργού 
Παιδείας και Θρησκευμάτων, Πολιτισμού και Αθλητισμού 
προς την Ελληνική Ομοσπονδία Καλαθοσφαίρισης. 

5. Τα αριθμ. 5303/22.10.12 και1390/20.03.2014 έγγραφα της 
Ελληνικής Ομοσπονδίας Καλαθοσφαίρισης και τα αριθμ. 
7139/12/25.07.2012, 7577/14/10.01.2014, 7597/14/30.01.2014, 
7600/14/03.02.2014 και 7620/14/19.03.2014 έγγραφα του 
Συνδέσμου Ελλήνων Προπονητών Καλαθοσφαίρισης 
(Σ.Ε.Π.Κ). 

6. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

7. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Καλαθοσφαίρισης Α' 
Κατηγορίας, η οποία θα λειτουργήσει στην Αθήνα στο 
διάστημα από 12/05/2014 έως 12/08/2014 με σύνολο εκ¬ 
παιδευτικών ωρών τουλάχιστον ενενήντα (90). 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Αγγέλου Κων/νος του Δημητρίου, υπάλληλος της 
Γ.Γ.Α., ως Πρόεδρος. 

2. Στέλλα Μαρίνα του Δημητρίου, υπάλληλος της 
Γ.Γ.Α., ως μέλος. 

3. Δήμα Φανή του Κυριάκου, υπάλληλος της Γ.Γ.Α., 
ως μέλος. 

4. Τσαγκρώνης Παναγιώτης του Τηλέμαχου εκπρόσω¬ 
πος Ε.Ο.Κ., ως μέλος. 

5. Ηλιάδης Σωκράτης του Γεωργίου, εκπρόσωπος 
Σ.Ε.Π.Κ., ως μέλος. 

Γραμματέας της Επιτροπής ορίζεται η Παπακωνστα¬ 
ντίνου Μαρία του Μάριου, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από το 
Διευθυντή, η επιτροπή διοίκησης προβαίνει στην επικύρω¬ 
ση των αποτελεσμάτων και καταρτίζει πίνακες επιτυχό- 
ντων και αποτυχόντων (συντάσσοντας σχετικό πρακτικό). 

Β. Οι γραμματείς της σχολής μεριμνούν για τη συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) 
μηνών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Μπολάτογλου Θεό¬ 
δωρος του Γεωργίου, Αναπληρωτής Καθηγητής ΤΕΦΑΑ - 
Υπεύθυνος Ειδικότητας Καλαθοσφαίρισης. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από το διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 


ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματικό 
ποσό για τα συνολικά δίδακτρα φοίτησης εκάστου υπο¬ 
ψηφίου καθορίζεται στο ποσό των διακοσίων πενήντα 
(250) ευρώ, το οποίο καταβάλλεται ανταποδοτικά, (όπως 
ορίζει το άρθρο 78 παρ. 2 του Ν. 4170/11.07.2013, ΦΕΚ 
163/Α712.07.2013) και κατατίθεται στον τραπεζικό λογα¬ 
ριασμό της Ομοσπονδίας από τους υποψηφίους που θα 
γίνουν δεκτοί στη σχολή, μετά τον έλεγχο των δικαιο- 
λογητικών συμμετοχής από την επιτροπή διοίκησης. Η 
οικεία ομοσπονδία συντάσσει τον προϋπολογισμό της 
σχολής και τον γνωστοποιεί στην επιτροπή διοίκησης 
της σχολής. Οι πληρωμές των δαπανών της σχολής 
γίνονται από την αρμόδια υπηρεσία της Ομοσπονδίας, 
η οποία είναι και οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. 

ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής 
στη σχολή προτείνονται από την οικεία Ομοσπονδία 
σύμφωνα με τον κανονισμό προπονητών Καλαθοσφαί¬ 
ρισης Υ.Α. 11671/18.03.2005 (ΦΕΚ 407/Β/29.03.2005) η 
οποία τροποποιήθηκε με την Υ.Α. 5309/08.03.2013, (ΦΕΚ 
661/Β/21.03.2013) και οριστικοποιούνται με την παρούσα 
απόφαση. 

Στη σχολή δεν γίνονται δεκτοί όσοι στο πρόσωπο 
των οποίων συντρέχουν τα κωλύματα που προβλέπο- 
νται από το άρθρο 8 του Ν. 3528/9.2.2007, ΦΕΚ 26/Α' σε 
συνδυασμό με τα κωλύματα που προβλέπονται από το 
άρθρο 3 του Ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθη¬ 
σης των μαθημάτων της σχολής για κάθε υποψήφιο, 
δεν μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα Διπλώματα παραδίδονται στους επιτυχόντες 
από το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών ο υποψήφιος 
πρέπει: 

1. Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία της καλαθοσφαίρισης. 

2. Να έχει ηλικία μέχρι 55 ετών. 

3. Να είναι κάτοχος Διπλώματος Β' Κατηγορίας και 
αντίστοιχης άδειας ασκήσεως του επαγγέλματος της 
Γ ενικής Γ ραμματείας Αθλητισμού, το οποίο αποκτήθηκε 
τουλάχιστον προ διετίας. 

4. Να καταθέσει βεβαίωση της Ε.Ο.Κ. ή Ε.Σ.Κ. ότι 
άσκησε το επάγγελμα του προπονητή για δύο χρόνια 
ή υπεύθυνη δήλωση προπονητού Α' Κατηγορίας, ότι 
διατέλεσε συνεργάτης του σε συγκεκριμένη ομάδα για 
δύο (2) χρόνια. 

5. Να έχει παρακολουθήσει δύο (2) τουλάχιστον σε¬ 
μινάρια προπονητών μπάσκετ στην Ελλάδα ή στην αλ¬ 
λοδαπή ως προπονητής Β' Κατηγορίας. 

Κατ’ εξαίρεση των οριζομένων στο παρόν άρθρο περί 
φοίτησης σε σχολή προπονητών Α' Κατηγορίας, πρόσω¬ 
πα τα οποία ως καλαθοσφαιριστές προσέφεραν εξαίρε¬ 
τες υπηρεσίες και συνεπλήρωσαν ως μέλη της Εθνικής 
Ομάδας Ανδρών ή Γυναικών πενήντα (50) τουλάχιστον 
συμμετοχές για τους άνδρες και είκοσι πέντε (25) για τις 
γυναίκες, δικαιούνται να συμμετάσχουν απ'ευθείας σε 
σχολές προπονητών Α' Κατηγορίας, εφ’ όσον πληρούν 
τις ανωτέρω προϋποθέσεις 1. και 2. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

6. Τα απαραίτητα δικαιολογητικά που αναγράφονται 
στο άρθρο 7 (ειδικά προσόντα συμμετοχής). 

Το Τ μήμα Αθλητικής Επιμόρφωσης της Γ.Γ.Α. θα ανα¬ 
ζητήσει αυτεπάγγελτα την ποινική κατάσταση του υπο¬ 
ψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι επικυρωμένα, κατατίθενται του¬ 
λάχιστον δέκα (10) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Ανδρέα Παπανδρέου 37 Τ.Κ. 15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-Φ- 

Αριθ. 11921/253 (3) 

Όροι και προϋποθέσεις τήρησης του «Ειδικού βιβλίου 
τροποποίησης ωραρίου εργασίας και υπερωριών» 
που καθιερώθηκε με την παράγραφο 2 του άρθρου 
14 του Ν. 4225/2014 (Α' 2). 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του Π.Δ. 63/2005 (Α' 98). 

2. Το Π.Δ. 368/1989 «Οργανισμός Υπουργείου Εργασί¬ 
ας» (Α' 163), όπως τροποποιήθηκε και ισχύει. 

3. Τις διατάξεις του Π.Δ. 85/2012 «Ίδρυση και Μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141 /Α/21 -06-2012), όπως τροποποιήθηκε με το Π.Δ. 
88/2012 (Α' 143). 

4. Η παρ. 1 του άρθρου 80 του Ν. 4144/2013 «Αντιμετώ¬ 
πιση της παραβατικότητας στην Κοινωνική Ασφάλιση και 
στην αγορά εργασίας και λοιπές διατάξεις αρμοδιότητας 
του Υπουργείου Εργασίας, Κοινωνικής Ασφάλισης και 
Πρόνοιας» (Α' 88), όπως αντικαταστάθηκε με την παρά¬ 
γραφο 2 του άρθρου 14 του ν. 4225/2014 «Αναβάθμιση και 
βελτίωση των μηχανισμών είσπραξης των ασφαλιστικών 
φορέων, πρόστιμα για την ανασφάλιστη και αδήλωτη 
εργασία και λοιπές διατάξεις αρμοδιότητας Υπουργείου 
Εργασίας, Κοινωνικής Ασφάλισης και Πρόνοιας» (Α' 2). 

5. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του προϋπο¬ 
λογισμού, αποφασίζουμε: 

Άρθρο 1 

Τήρηση του «Ειδικού Βιβλίου τροποποίησης ωραρίου 
εργασίας και υπερωριών» 

1. Το «Ειδικό βιβλίο τροποποίησης ωραρίου εργασίας 
και υπερωριών» που προβλέπεται από την παράγραφο 
2 του άρθρου 14 του ν. 4225/2014 (Α' 2), το οποίο αντι¬ 
κατέστησε την παρ. 1 του άρθρου 80 του Ν. 4144/2013, 
μπορεί να έχει τη μορφή ημερολογίου ή να τηρείται σε 
μηχανογραφημένες σελίδες. 

2. Κάθε αλλαγή ή τροποποίηση του ωραρίου ή της 
οργάνωσης του χρόνου εργασίας, καθώς και η υπερω- 
ριακή απασχόληση εργαζομένου, εντός των ορίων που 
προβλέπονται από τις σχετικές διατάξεις ανά κατηγο¬ 
ρία επιχειρήσεων ή εργαζομένων, είναι νόμιμες μόνον 
εάν καταγραφούν στο «Ειδικό βιβλίο τροποποίησης 
ωραρίου εργασίας και υπερωριών», πριν την έναρξη 
πραγματοποίησής τους. 

3. Το «Ειδικό βιβλίο τροποποίησης ωραρίου εργασίας 
και υπερωριών» δεν απαιτεί θεώρηση από τις αρμόδιες 
υπηρεσίες του ΣΕΠΕ, τηρείται από τον εργοδότη στο 
χώρο εργασίας, διατηρείται επί πέντε έτη από τη συ¬ 
μπλήρωση του και τίθεται στην διάθεση των αρμόδιων 
ελεγκτικών οργάνων όταν ζητείται. 

Αρθρο 2 

Περιεχόμενο του «Ειδικού Βιβλίου τροποποίησης 
ωραρίου εργασίας και υπερωριών» 

1. Το «Ειδικό βιβλίο τροποποίησης ωραρίου εργασίας 
και υπερωριών» περιλαμβάνει τα ακόλουθα στοιχεία: 

Τα στοιχεία της επιχείρησης, εκμετάλλευσης ή του 
εν γένει εργοδότη καθώς και την ένδειξη: «Ειδικό Βιβλίο 
τροποποίησης ωραρίου εργασίας και υπερωριών». 

Σε ξεχωριστές στήλες θα αναγράφονται: 
α) το ονοματεπώνυμο και η ειδικότητα του μισθωτού, 
β) η ώρα έναρξης και λήξης του ωραρίου εργασίας, 
γ) η τροποποίηση που επέρχεται στο ωράριο εργασίας, 
δ) η ημερομηνία πραγματοποίησης της τροποποίησης 
ή της υπέρβασης του νομίμου ωραρίου, 
ε) η ώρα έναρξης και λήξης της υπέρβασης του νο¬ 
μίμου ωραρίου, 

στ) η αιτία για την οποία πραγματοποιείται η υπερω- 
ριακή απασχόληση, 

ζ) η ημερομηνία χορήγησης αναπληρωματικής ανά¬ 
παυσης (ΡΕΠΟ), όπου απαιτείται, τηρουμένων τυχόν 
ειδικότερων διατάξεων που αφορούν τον τρόπο χο¬ 
ρήγησης του, 

η) η υπογραφή του εργαζομένου. 

2. Στις στήλες του «Ειδικού βιβλίου τροποποίησης 
ωραρίου εργασίας και υπερωριών» καταχωρούνται από 
τον εργοδότη: 

α) Κάθε αλλαγή ή τροποποίηση του ωραρίου εργασί¬ 
ας ή της οργάνωσης του χρόνου εργασίας, εντός των 
ορίων πού προβλέπονται από τις σχετικές διατάξεις 
ανά κατηγορία επιχειρήσεων ή εργαζομένων. 

β) Η νόμιμη υπερωριακή απασχόληση, εντός των ορί¬ 
ων πού προβλέπονται από τις σχετικές διατάξεις ανά 
κατηγορία επιχειρήσεων ή εργαζομένων. 

Άρθρο 3 

Όροι τήρησης του «Ειδικού Βιβλίου τροποποίησης 
ωραρίου εργασίας και υπερωριών» για ορισμένες 
κατηγορίες εργαζομένων 

1. Οι εργοδότες, οι οποίοι απασχολούν εργαζόμενους 
με σχέση εξαρτημένης εργασίας που προσφέρουν τις 
υπηρεσίες τους εκτός έδρας, σε περιοχές στις οποίες 


οι επιχειρήσεις, των εργοδοτών αυτών, δεν διαθέτουν 
υποκαταστήματα, έχουν την υποχρέωση να τηρούν και 
να συμπληρώνουν το «Ειδικό Βιβλίο τροποποίησης ωρα¬ 
ρίου εργασίας και υπερωριών», κατά τα προβλεπόμενα 
στην παράγραφο 2 του άρθρου 14 του Ν. 4225/2014, στην 
έδρα της επιχείρησης τους. Οι εργοδότες αυτοί προ¬ 
μηθεύουν τους εργαζόμενους της παρ. 2 του παρόντος, 
πριν την έναρξη απασχόλησης τους, με αντίγραφο/από¬ 
σπασμα του «Ειδικού Βιβλίου τροποποίησης ωραρίου 
εργασίας και υπερωριών», το οποίο τηρείται, με ευθύνη 
του εργοδότη, στο χώρο εργασίας και επιδεικνύεται σε 
περίπτωση ελέγχου από τα αρμόδια ελεγκτικά όργανα. 

2. Η τήρηση του «Ειδικού Βιβλίου τροποποίησης ωρα¬ 
ρίου εργασίας και υπερωριών», κατά τα οριζόμενα στην 
παράγραφο 1 του παρόντος άρθρου, ισχύει για τις κάτωθι 
κατηγορίες εργαζομένων με σχέση εξαρτημένης εργασίας: 

α. Οδηγοί φορτηγών, οδηγοί ΚΤΕΛ, οδηγοί βυτιοφό¬ 
ρων, οδηγοί τουριστικών λεωφορείων, οδηγοί ταξί και 
ιδιωτικής χρήσεως αυτοκινήτων, 
β. Προσωπικό φύλαξης (εοουπίγ) 
γ. Καθαρίστριες συνεργείων καθαρισμού 
δ. Διανομείς φαγητού (άθΙίνοΓγ) 
ε. Διανομείς επιχειρήσεων ταχυμεταφορών (οοογιθγ) 
στ. Ιατρικοί Επισκέπτες 
ζ. Αισθητικοί 

η. Περιοδεύοντες πωλητές 

θ. Χειριστές ανυψωτικών, εκσκαπτικών κλπ. μηχανη¬ 
μάτων τεχνικών έργων 

3. Σε περιπτώσεις κατά τις οποίες δεν υπάρχει σύμ¬ 
βαση εξαρτημένης εργασίας όπως επί συμβάσεων 
ανεξαρτήτων υπηρεσιών ή μίσθωσης προσοδοφόρου 
πράγματος (μίσθωση ταξί), δεν υφίσταται υποχρέωση 
τήρησης του «Ειδικού Βιβλίου τροποποίησης ωραρίου 
εργασίας και υπερωριών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1300505140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































